Vectilža
Vectilža (latgaliešu: Vactiļža) ir ciems Balvu novada Vectilžas pagastā, pagasta centrs. Izvietojies pagasta dienvidaustrumos Tilžas upes un Vectilžas ezera krastā pie autoceļa V465 27 km no novada centra Balviem un 252 km no Rīgas. Vectilžā atrodas pagasta pārvalde, Tilžas vidusskolas Vectilžas filiāle, Sporta un atpūtas centrs, bibliotēka, feldšeru—veselības punkts, pasts, veikals. Apbūvē dominē individuālās mājas, kā arī divas daudzdzīvokļu mājas. Ciems izaudzis pēckara gados kā ciema padomes un kolhoza «Sarkanais partizāns» centrālais ciemats.